**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – Uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Užsakovas sudaro Sutartį.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

1. **PIRKIMO OBJEKTAS**

2.1. Vandentiekio ir buitinių nuotekų šalinimo tinklų Raubiškių g., Vasario 16-osios g., P. Cvirkos g., Turgaus g., Tylioji g., Vilniaus g., Gegužės 3-osios g., Ligoninės g. ir Rodūnės g. Eišiškių m., Šalčininkų r. projektavimo ir statybos darbai.

1. **PIRKIMO OBJEKTO APIMTYS/KIEKIAI**

**Apimtys:**

1. Vandentiekio tinklai ~ 2236 m\*;
2. Savitakiniai nuotekų tinklai ~ 4290 m\*.
3. Slėginiai nuotekų tinklai ~ 775 m\*;
4. Buitinių nuotekų siurblinė – 1 kompl.\* (projekte nuotekų siurblinei nurodyti operatyvinį numerį NS-0472).

\* tinklų ilgius, vandentiekio priešgaisrinių hidrantų ir nuotekų siurblinių kiekį tikslinti projektavimo metu pagal reikiamą prijungti namų ūkių atšakų sąrašą (žr. Techninės specifikacijos Priedą Nr. 1).

1. **SUTARTINIŲ ĮSIPAREIGOJIMŲ VYKDYMO VIETA**

Raubiškių g., Vasario 16-osios g., P. Cvirkos g., Turgaus g., Tylioji g., Vilniaus g., Gegužės 3-osios g., Ligoninės g. ir Rodūnės g. Eišiškių m., Šalčininkų r.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Šiuo metu Raubiškių g., Vasario 16-osios g., P. Cvirkos g., Turgaus g., Tylioji g., Vilniaus g., Gegužės 3-osios g., Ligoninės g. ir Rodūnės g., Eišiškių m., Šalčininkų r. centralizuotų geriamojo vandens tiekimo ir nuotekų šalinimo tinklų nėra. Dalis gyventojų naudojasi vietiniais vandens gręžiniais, buitinės nuotekos valomos individualiai valymo įrengimais arba gyventojai turi nuotekų išsėmimo duobes.

* 1. **Pirkimo objekto aprašymas**

Vykdydamas Sutartį Rangovas privalo vadovautis šios Techninės specifikacijos reikalavimais, Užsakovo patvirtintomis techninėmis specifikacijomis ir technine politika, skelbiamais <http://www.vv.lt/lt/partneriams>, bei Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą.

**Rangovas turės:**

* + 1. Užsakovui įgaliojus, gauti visus reikiamus privalomuosius dokumentus, sutikimus inžinerinių statinių projektavimo ir statybos darbams;
    2. Atlikti reikiamus statybinius tyrimus;
    3. Parengti projektinius pasiūlymus ir juos viešinti Lietuvos Respublikos statybos įstatymo ir statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 (toliau – STR 1.04.04:2017), nustatyta tvarka. Rangovas turės suprojektuoti ir įrengti vandentiekio įvadus ir buitinių nuotekų išvadus gyventojams pagal pridedamą sąrašą (Techninės specifikacijos Priedas Nr. 1);
    4. Parengti statinio projektą, vadovaujantis STR 1.04.04:2017 bei kitų statinio projektavimą ir statybą reglamentuojančių teisės aktų reikalavimais, statybinių tyrimų duomenimis, Technine specifikacija, Užsakovo technine politika (www.vv.lt), projektavimo užduotimi, parengta ir iš anksto suderinta su Užsakovu, bei prisijungimo sąlygomis;
    5. Jeigu projektuojami vandentiekio ir (arba) nuotekų šalinimo tinklai pateks į suformuotus sklypus Rangovas turės parengti servituto nustatymo schemas projektuojamiems vandentiekio ir (arba) nuotekų šalinimo tinklams ir jas suderinti su suformuotų sklypų savininkais. Suderintas servituto nustatymo schemas pateikti Užsakovui, kuris jų pagrindu sudarys notariškai patvirtintas sutartis. Kompensacijas už servitutus ir notaro išlaidas apmokės Užsakovas;
    6. Statinio projekto bendruosiuose statinio rodikliuose nurodyti projektuojamas buitinių nuotekų siurblinių, jų aptvėrimų, privažiavimo kelių ir aptarnavimo aikštelių rodiklius;
    7. Vandentiekio įvadų ir nuotekų išvadų vietas suderinti su gyventojais;
    8. Suderinti statinio projektą statybos techninių dokumentų nustatyta tvarka, atsižvelgiant į valstybės institucijų, žemės, požeminių inžinerinių sistemų ir susisiekimo komunikacijų savininkų (naudotojų) interesus, gauti visus reikiamus sutikimus ir privalomuosius dokumentus projektavimo ir statybos darbams;
    9. Gavus raštišką Užsakovo pritarimą statinio projekto sprendiniams, pateikti parengtą statinio projektą bendrajai projekto ekspertizei. Esant pastaboms jas ištaisyti ir pakartotinai pateikti pataisytą ekspertizei dokumentaciją su atsakymais į pastabas.
    10. Užsakovui suderinus statinio projektą, pateikti pilnai sukomplektuotus 2 (du) statinio projekto egzempliorius popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatu;
    11. Gauti statybą leidžiantį dokumentą (pagal įgaliojimą, už statybą leidžiantį dokumentą moka Rangovas);
    12. Prieš pradedant darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;
    13. Suderinus su Užsakovu, įrengti informacinį ir nuolatinį aiškinamąjį stendą;
    14. Atlikti archeologinius žvalgymus ar tyrimus;
    15. Atlikti visus darbus pagal statinio projektą;
    16. Įrengti vandentiekio įvadus ir buitinių nuotekų išvadus gyventojams pagal pridedamą sąrašą (žr. Techninės specifikacijos Priedą Nr. 1). Vandentiekio įvadų ir nuotekų išvadų įrengimo vietas statybos metu tikslinti su gyventojais;
    17. Vandentiekio įvadai turi būti pajungiami nuo šulinių arba naudojant požeminę sklendę su teleskopiniu prailginimo velenu, kuri statoma nevažiuojamojoje gatvės dalyje ir neprivačioje žemėje;
    18. Nuotekų išvadų gale prie sklypų ribų turi būti montuojami nuotekų apžiūros šuliniai DN315 tik tiems sklypams, kurių privatūs statiniai (tvora) ar aplinkos elementai patenka į sklypo ribas. Sklypams, kurių privatūs statiniai ar aplinkos elementai nepatenka į sklypo ribas (patenka į gatvės ribas) nuotekų atšakos projektuojamos iki faktinių statinių ar aplinkos elementų ribos, atšakos vamzdžio gale paliekant aklę DN160 neįrengiant šulinio. Nuotekų išvado gylis turi būti tikslinimas statybos metu, kad gyventojams būtų sudaryta galimybė prie nuotekų tinklų prisijungti savitaka. Jei išvado galas patenka į gatvių raudonųjų linijų ribas, išvado gale montuojama aklė DN160;
    19. Savitakiniai nuotekų tinklai turi būti projektuojami ir klojami tokiame gylyje, kad vamzdžio viršus būtų ne aukščiau kaip - 1,40 m nuo žemės paviršiaus, išskyrus atvejus, kai Rangovas dėl projektuojamo gatvės savitakinio nuotekų tinklo gylio gauna raštiškus pajungiamų gyv. būstų sklypų savininkų sutikimus dėl mažesnio nei - 1,40 m gylio (bet ne mažesnio kaip - 0,8 m iki projektuojamo vamzdžio viršaus) ir šį sprendinį patvirtina Užsakovas;
    20. Atlikti elektros tiekimo ir automatikos įrenginių sumontavimą;
    21. Prieš teikiant statinio projektą Užsakovui derinimui, parengti ir suderinti su Užsakovu komercinių elektros apskaitos skydų pastatymo vietų schemas. Suderinęs schemas Užsakovas gaus AB „Energijos skirstymo operatorius“ (toliau – ESO) technines sąlygas elektros energijos tiekimui. Visi darbai ESO tinklo dalyje (su automatizuotais komercinės elektros energijos apskaitos prietaisais) bus apmokami Užsakovo ir neįeina į šio pirkimo apimtis;
    22. Pateikti privalomąją dokumentaciją ESO (pateikti Rangovo aktą ir/ar gauti elektros energetikos įrenginių techninės būklės patikrinimo pažymą);
    23. Suformuoti dispečerizacijos duomenų paketą ir perduoti į Užsakovo SCADA sistemą. Užsakovo SCADA sistemos vizualizaciją atlieka Užsakovo personalas;
    24. Po įrangos paleidimo – derinimo – bandymo darbų pateikti Užsakovui laikmeną su programuojamos loginės įrangos programos (-ų) kopijomis;
    25. Atsiskaityti už elektros energijos tiekimą, iki pilno objekto perdavimo Užsakovui (statybos laikotarpiu sutartį su ESO sudaro Rangovas);
    26. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“, patvirtinto Lietuvos Respublikos aplinkos ministro 2016 m. gruodžio 2 d. įsakymu Nr. D1-848, nustatyta tvarka;
    27. Išbandyti pastatytas (įrengtas) sistemas, tinklus ir įrenginius;
    28. Atlikti vamzdynų TV diagnostiką;
    29. Atlikti vandentiekio tinklų praplovimą kamščio pagalba bei nuotekų tinklų praplovimą;
    30. Dezinfekuoti pastatytus vandentiekio tinklus ir gauti teigiamus vandens tyrimų rezultatus (pažymą);
    31. Parengti požeminių inžinerinių tinklų kontrolines geodezines nuotraukas pagal techninių reikalavimų reglamento GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“, patvirtinto Valstybinės geodezijos ir kartografijos tarnybos prie Lietuvos Respublikos Vyriausybės direktoriaus 2000 m. birželio 19 d. įsakymą Nr. 45, tvarką;
    32. Parengti statinio projekto paskutinės versijos brėžinius ir technines specifikacijas su žyma „Taip pastatyta“;
    33. Parengti statinio kadastro duomenų bylą, kurios turi būti pateiktos su išankstine VĮ „Registrų centras“ patikra;
    34. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“, statybos užbaigimo dokumento gavimui arba pateikti užpildytą deklaraciją (pagal įgaliojimą, už statybos užbaigimo dokumentą moka Rangovas).
  1. **Sutartinių įsipareigojimų vykdymo tvarka ir terminai**
     1. Statybiniai tyrimai turi būti atlikti ir suderinti per 4 mėn. nuo Sutarties įsigaliojimo dienos.
     2. Pilnos apimties (visos projekto dalys vadovaujantis Lietuvos Respublikos statybos įstatymo ir STR 1.04.04:2017 nustatyta tvarka) statinio projektas turi būti parengtas ir suderintas su Užsakovu per 6 mėn. nuo Sutarties įsigaliojimo dienos.
     3. Statinio projektas turi būti parengtas ir gautas statybą leidžiantis dokumentas per 8 mėn. nuo Sutarties įsigaliojimo dienos. Projektavimo ir statybos darbai turi būti užbaigti ir parengtos požeminių inžinerinių tinklų kontrolinės geodezinės nuotraukos bei statinio kadastro duomenų bylos per 18 mėn. nuo Sutarties įsigaliojimo dienos. Statybos užbaigimo procedūros turi būti atliktos per 1 mėn. Apmokėjimas per 2 mėn.
     4. Sutarties galiojimo terminas, įskaitant apmokėjimo terminą, yra 21 mėn.
     5. Darbai bus vykdomi pagal suderintą Darbų atlikimo grafiką (toliau – Grafikas) (žr. Techninės specifikacijos 5.4.1. p.).
     6. **Aktavimo tvarka:**

Už darbus pagal darbų kainų žiniaraštį (Techninės specifikacijos Priedas Nr. 4) bus aktuojama taip:

* Aktas gali būti teikiamas Užsakovui pilnai atlikus darbus pagal darbų kainų žiniaraščio 1.1., 1.2., 1.3., 1.4., 1.5., 1.6, 1.7, 1.8, 2.10, 3.9 pozicijas;
* Aktas gali būti teikiamas Užsakovui 80% nuo darbų kainos už atliktus statybos - montavimo darbus aprašytus darbų kainų žiniaraščio 2.1, 2.2, 2.3, 2.4, 2.5, 2.6, 2.7, 2.8, 2.9, 3.1, 3.2, 3.3, 3.4, 3.5, 3.6, 3.7, 3.8, 4.1, 4.2. pozicijose;
* Aktas gali būti teikiamas Užsakovui 20% nuo darbų kainos už atliktus dangų ir aplinkos atstatymo darbus, komunikacijų žymėjimo ženklų įrengimą, aprašytus darbų kainų žiniaraščio 2.1, 2.2, 2.3, 2.4, 2.5, 2.6, 2.7, 2.8, 2.9, 3.1, 3.2, 3.3, 3.4, 3.5, 3.6, 3.7, 3.8, 4.1, 4.2. pozicijose.
  + 1. Vandens tiekimo nutraukimas esamiems vartotojams galimas suderinus su Užsakovu atjungimo laiką prieš 14 kalendorinių dienų iki numatomų darbų pradžios, bet ne ilgesniam kaip 6 val. laikotarpiui.
  1. **Sutarties vykdymo metu pateikiama dokumentacija**

**Rangovas privalės pateikti ir suderinti su Užsakovu:**

* + 1. Grafiką per 14 k. d. nuo Sutarties įsigaliojimo dienos (Grafikas turi būti savaičių tikslumu). Grafikas turi būti parengtas atsižvelgiant į šios Techninės specifikacijos reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje specifikacijoje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Atlikti darbai turi sutapti su aktavimu, aktavimas Grafike turi būti planuojamas tą patį kalendorinį mėnesį, kurį yra baigiami atitinkamos žiniaraščio (Techninės specifikacijos Priedas Nr. 4) eilutės darbai. Jei Rangovas atliks darbus anksčiau nei nurodyta Grafike, aktas teikiamas grafike numatytai sumai ne anksčiau 2 mėn. nei nurodyta Grafike;
    2. Statinio statybos projektą, už Rangovo lėšas įsigytus ir užpildytus statybos darbų žurnalus, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, mikrobiologinių tyrimų pažymas, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą arba pateikti užpildytą deklaraciją.

1. **UŽSAKOVO ĮSIPAREIGOJIMAI**
   1. Užsakovas įsipareigoja apmokėti Rangovo pateiktą sąskaitą per 60 k. d. po sąskaitos pateikimo dienos (Sąskaitos teikimo būdas nurodytas Sutartyje).
   2. Užsakovas sudarys galimybę Rangovui darbų metu naudotis vandeniu (bandymams, praplovimui). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.
2. **PAPILDOMA INFORMACIJA**
   1. Projektas dalinai finansuojamas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-VIPA-T-024 priemonę „Nuotekų surinkimo tinklų plėtra“ (Įgyvendinančioji institucija – UAB „Viešųjų investicijų plėtros agentūra“). Pirkimo sutartis su konkurso laimėtoju bus sudaroma tik tuomet, jei bus priimtas Įgyvendinančios institucijos sprendimas dėl lėšų skyrimo šiam pirkimui arba Užsakovas gaus kitą finansavimo šaltinį.
   2. Vykdant darbus vadovautis Vilniaus miesto savivaldybės administracijos direktoriaus 2021 m. kovo 25 d. įsakymu Nr. 30-780/21 „Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašas“ (nuoroda į aprašą: https://aktai.vilnius.lt/document/30353068 ).
   3. Rangovas turi įsivertinti ir vandentiekio/nuotekų tinklų statybai trukdančių AB Telia Lietuva eksploatuojamų kabelių iškėlimą.
3. **PRIEDAI**

Priedas Nr. 1. Gyventojų sąrašas;

Priedas Nr. 2.1. Medžiagų, gaminių techninės specifikacijos ir jų atitikimas;

Priedas Nr. 2.2. Elektrotechnikos, automatizacijos techninės specifikacijos ir jų atitikimas;

Priedas Nr. 3.1. Konkrečiai siūlomos medžiagos, gaminiai ir jų gamintojai;

Priedas Nr. 3.2. Konkrečiai siūlomos elektrotechnikos ir automatikos medžiagos, gaminiai ir jų gamintojai;

Priedas Nr. 4. Darbų kainų žiniaraštis;

Priedas Nr. 5. Situacijos schema.